CELEX: 32021R0771
Language: fi
Date: 2021-01-21 00:00:00
Title: Komission delegoitu asetus (EU) 2021/771, annettu 21 päivänä tammikuuta 2021, Euroopan parlamentin ja neuvoston asetuksen (EU) 2018/848 täydentämisestä vahvistamalla erityisperusteet ja -edellytykset kirjanpitoasiakirjojen tarkastuksille luonnonmukaisen tuotannon ja toimijaryhmien virallisen valvonnan yhteydessä (ETA:n kannalta merkityksellinen teksti)

11.5.2021   
               
               
                  FI
               
               
                  Euroopan unionin virallinen lehti
               
               
                  L 165/25
               
            
         KOMISSION DELEGOITU ASETUS (EU) 2021/771,
         annettu 21 päivänä tammikuuta 2021,
         Euroopan parlamentin ja neuvoston asetuksen (EU) 2018/848 täydentämisestä vahvistamalla erityisperusteet ja -edellytykset kirjanpitoasiakirjojen tarkastuksille luonnonmukaisen tuotannon ja toimijaryhmien virallisen valvonnan yhteydessä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848 (1) ja erityisesti sen 38 artiklan 8 kohdan a alakohdan i ja ii alakohdan,
         sekä katsoo seuraavaa:
         
                     (1)
                  
                  
                     Luonnonmukaisen tuotannon vaatimuksenmukaisuuden varmistamiseksi on tarpeen vahvistaa erityisperusteet ja -edellytykset sellaisen virallisen valvonnan toteuttamiselle, jolla varmistetaan jäljitettävyys kaikissa tuotanto-, valmistus- ja jakeluvaiheissa sekä asetuksen (EU) 2018/848 noudattaminen erityisesti luonnonmukaisen maatalouden toimijoiden tai toimijaryhmien tiloissa tehtävien fyysisten tarkastusten osalta, kuten mainitun asetuksen 38 artiklan 3 kohdassa tarkoitetaan. Jotta paikalla tehtävä fyysinen tarkastus olisi tehokas, sen olisi sisällettävä ainakin kirjanpitoasiakirjojen tarkastuksena tehtävät jäljitettävyyden tarkastus ja massatasetarkastus. Jäljitettävyyden tarkastuksessa on tarkoitus selvittää, ovatko toimijan tai toimijaryhmän vastaanottamat tai lähettämät tuotteet luonnonmukaisia vai siirtymävaiheen tuotteita. Massatasetarkastuksessa on tarkoitus määrittää toimijan tai toimijaryhmän panoksen ja tuotoksen välinen tase ja erityisesti luonnonmukaisten tai siirtymävaiheen tuotteiden määrien uskottavuus. Olisi vahvistettava seikat, jotka jäljitettävyyden tarkastuksen ja massatasetarkastuksen on katettava.
                  
               
                     (2)
                  
                  
                     Asetuksen (EU) 2018/848 36 artiklan 1 kohdassa säädetty toimijaryhmän käsite tarkoittaa virallisen valvonnan yhteydessä sellaisten toimijoiden luokkaa, jotka ovat viljelijöitä tai tuottavat leviä tai vesiviljelyeläimiä ja jotka lisäksi voivat toimia elintarvikkeiden tai rehujen jalostuksessa, valmistuksessa tai kaupanpitämisessä. Jokaisen toimijaryhmän on perustettava sisäisen valvonnan järjestelmä (ICS), joka käsittää dokumentoidun valvontatoimien kokonaisuuden. Toimivaltaisella viranomaisella tai tapauksen mukaan valvontaviranomaisella tai tarkastuslaitoksella olisi oltava asianmukainen pätevyys arvioida sisäisen valvonnan järjestelmä ja tehdä toimijaryhmän jäsenistä riskiperusteisesti valittavalle otokselle uusintatarkastuksia voidakseen tehdä päätelmän siitä, miten toimijaryhmä yleisesti noudattaa säännöksiä. Sen vuoksi on tarpeen säätää vaatimuksista, jotka koskevat toimivaltaisen viranomaisen tai tapauksen mukaan valvontaviranomaisen tai tarkastuslaitoksen pätevyyttä arvioida toimijaryhmän kokoonpano ja sisäisen valvonnan järjestelmä, yhdenmukaista kehystä sisäisen valvonnan järjestelmän arvioinnille sekä otoksen valitsemista jäsenten keskuudesta uusintatarkastuksia varten.
                  
               
                     (3)
                  
                  
                     Tätä asetusta olisi selkeyden ja oikeusvarmuuden vuoksi sovellettava asetuksen (EU) 2018/848 soveltamisen alkamispäivästä,
                  
               ON HYVÄKSYNYT TÄMÄN ASETUKSEN:
         
            1 artikla
            Kirjanpitoasiakirjojen tarkastukset
            
               1.   Asetuksen (EU) 2018/848 38 artiklan 3 kohdan mukaiseen paikalla tehtävään fyysiseen tarkastukseen on kuuluttava toimijalle tai toimijaryhmälle kirjanpitoasiakirjojen tarkastuksina tehtävät jäljitettävyyden tarkastus ja massatasetarkastus.
            
            
               2.   Toimivaltaisen viranomaisen, valvontaviranomaisen tai tapauksen mukaan tarkastuslaitoksen on tehtävä jäljitettävyyden tarkastus ja massatasetarkastus asetuksen (EU) 2018/848 38 artiklan 6 kohdassa tarkoitettuihin kirjallisiin tietoihin dokumentoidun vakiomuotoisen todistusmallin mukaisesti.
            
            
               3.   Jäljitettävyyden tarkastuksen ja massatasetarkastuksen soveltamiseksi tuotteet, tuoteryhmät ja tarkastuksen kohteena oleva ajanjakso on valittava riskiarvioinnin perusteella.
            
            
               4.   Jäljitettävyyden tarkastuksen on katettava vähintään seuraavat seikat, joiden todisteena on oltava asiaankuuluvat asiakirjat mukaan lukien varasto- ja liikekirjanpito:
               
                           a)
                        
                        
                           toimittajan nimi ja osoite sekä, jos eri kuin toimittaja, tuotteen omistajan, myyjän tai viejän nimi ja osoite;
                        
                     
                           b)
                        
                        
                           vastaanottajan nimi ja osoite sekä, jos eri kuin vastaanottaja, tuotteen ostajan tai tuojan nimi ja osoite;
                        
                     
                           c)
                        
                        
                           toimittajan sertifikaatti asetuksen (EU) 2018/848 35 artiklan 6 kohdan mukaisesti;
                        
                     
                           d)
                        
                        
                           asetuksen (EU) 2018/848 liitteessä III olevan 2.1 kohdan ensimmäisessä alakohdassa tarkoitetut tiedot;
                        
                     
                           e)
                        
                        
                           asianomainen erätunnus.
                        
                     
            
               5.   Mahdollisen massatasetarkastuksen on katettava vähintään seuraavat seikat, joiden todisteena on oltava asiaankuuluvat asiakirjat mukaan lukien varasto- ja liikekirjanpito:
               
                           a)
                        
                        
                           yksikköön toimitettujen tuotteiden luonne ja määrät, tapauksen mukaan ostettujen ainesten luonne, määrät ja käyttö sekä tapauksen mukaan tuotteiden kokoonpano;
                        
                     
                           b)
                        
                        
                           niiden tuotteiden luonne ja määrät, jotka ovat tilan varastossa;
                        
                     
                           c)
                        
                        
                           niiden tuotteiden luonne ja määrät, jotka ovat lähteneet toimijan tai toimijaryhmän yksiköstä vastaanottajan tiloihin tai varastoihin;
                        
                     
                           d)
                        
                        
                           jos toimija myy ja ostaa tuotteita käsittelemättä niitä fyysisesti, näiden ostettujen ja myytyjen tuotteiden luonne ja määrät sekä toimittajat – ja jos eri kuin toimittaja, niin myyjät tai viejät – sekä ostajat – ja jos eri kuin ostaja, niin vastaanottajat;
                        
                     
                           e)
                        
                        
                           edellisvuonna saatujen, kerättyjen tai korjattujen tuotteiden tuotokset;
                        
                     
                           f)
                        
                        
                           kuluvana vuonna saatujen, kerättyjen tai korjattujen tuotteiden tuotosten todellinen määrä;
                        
                     
                           g)
                        
                        
                           kuluvana ja edellisenä vuonna hoidettujen kotieläinten lukumäärä ja/tai paino;
                        
                     
                           h)
                        
                        
                           tuotteiden hävikki tai määrän kasvu tai lasku missä tahansa tuotanto-, valmistus- tai jakeluvaiheessa;
                        
                     
                           i)
                        
                        
                           luonnonmukaiset tai siirtymäkauden tuotteet, jotka myydään markkinoilla muina kuin luonnonmukaisina tuotteita.
                        
                     
         
         
            2 artikla
            Toimijaryhmien virallinen valvonta
            
               1.   Jotta toimivaltainen viranomainen tai tapauksen mukaan valvontaviranomainen tai tarkastuslaitos voi sertifioida toimijaryhmän ja tarkastaa, noudattaako toimijaryhmä säännöksiä, sen on nimettävä tarkastajia, joilla on pätevyys arvioida sisäisen valvonnan järjestelmiä.
            
            
               2.   Toimijaryhmän sisäisen valvonnan järjestelmän perustamisen, toiminnan ja ylläpidon arvioimiseksi toimivaltaisen viranomaisen tai tapauksen mukaan valvontaviranomaisen tai tarkastuslaitoksen on tarkistettava vähintään, että
               
                           a)
                        
                        
                           käyttöönotetut sisäisen valvonnan järjestelmän dokumentoidut menettelyt ovat asetuksessa (EU) 2018/848 säädettyjen vaatimusten mukaiset;
                        
                     
                           b)
                        
                        
                           toimijaryhmän jäsenluetteloa, jossa on vaaditut tiedot jokaisesta jäsenestä, päivitetään jatkuvasti, ja se pidetään sertifikaatin soveltamisalan mukaisena;
                        
                     
                           c)
                        
                        
                           kaikki toimijaryhmän jäsenet täyttävät asetuksen (EU) 2018/848 36 artiklan 1 kohdan a, b ja e alakohdassa esitetyt perusteet sinä aikana, jona ne osallistuvat toimijaryhmään;
                        
                     
                           d)
                        
                        
                           ICS-tarkastajien lukumäärä, koulutus ja pätevyys ovat oikeasuhteisia ja riittäviä eikä heillä ole eturistiriitoja;
                        
                     
                           e)
                        
                        
                           kaikille toimijaryhmän jäsenille sekä niiden toiminnoille ja tuotantoyksiköille tai -tiloille, mukaan lukien hankinta- ja keräilykeskukset, tehdään vähintään kerran vuodessa dokumentoitu sisäinen tarkastus;
                        
                     
                           f)
                        
                        
                           uudet jäsenet tai nykyisten jäsenten uudet tuotantoyksiköt tai toiminnot, mukaan lukien uudet hankinta- ja keräilykeskukset, on hyväksytty vasta sen jälkeen kun ISC-vastuuhenkilö on hyväksynyt ne käyttöönotettujen sisäisen valvonnan järjestelmän dokumentoitujen menettelyjen mukaisesti sisäistä tarkastusta koskevan raportin perusteella;
                        
                     
                           g)
                        
                        
                           ICS-vastuuhenkilö toteuttaa säännösten noudattamatta jättämistapauksissa tarvittavat toimenpiteet seuranta mukaan lukien sisäisen valvonnan järjestelmässä käyttöönotettujen dokumentoitujen menettelyjen mukaisesti;
                        
                     
                           h)
                        
                        
                           ICS-vastuuhenkilön tiedoksiannot toimivaltaiselle viranomaiselle tai tapauksen mukaan valvontaviranomaiselle tai tarkastuslaitokselle ovat asianmukaiset ja riittävät;
                        
                     
                           i)
                        
                        
                           toimijaryhmän kaikkien tuotteiden ja jäsenten sisäinen jäljitettävyys varmistetaan arvioimalla määrät ja ristiintarkastamalla toimijaryhmän jokaisen jäsenen tuotokset.
                        
                     
                           j)
                        
                        
                           toimijaryhmän jäsenet saavat riittävää koulutusta ICS-menettelyistä ja asetuksen (EU) 2018/848 vaatimuksista.
                        
                     
            
               3.   Toimivaltaisen viranomaisen tai tapauksen mukaan valvontaviranomaisen tai tarkastuslaitoksen on sovellettava riskiarviointia valitessaan otokseen toimijaryhmän jäseniä uusintatarkastusta varten asetuksen (EU) 2018/848 38 artiklan 4 kohdan d alakohdan mukaisesti. Tällöin sen on otettava huomioon ainakin tuotannon määrä ja arvo sekä asetuksen (EU) 2018/848 säännösten noudattamatta jättämisen todennäköisyyden arviointi. Uusintatarkastukset on tehtävä fyysisesti paikalla ja siten, että valitut jäsenet ovat läsnä.
            
            
               4.   Toimivaltaisen viranomaisen tai tapauksen mukaan valvontaviranomaisen tai tarkastuslaitoksen on käytettävä toimijaryhmän tarkastukseen kohtuullinen aika, joka on oikeassa suhteessa toimijaryhmän tyyppiin, rakenteeseen, kokoon, tuotteisiin, toimintaan ja luonnonmukaisen tuotannon tuotokseen.
            
            
               5.   Toimivaltaisen viranomaisen tai tapauksen mukaan valvontaviranomaisen tai tarkastuslaitoksen on tehtävä ICS-tarkastajille arviointeja näiden pätevyyden ja tietojen tarkistamiseksi.
            
            
               6.   Toimivaltaisen viranomaisen tai tapauksen mukaan valvontaviranomaisen tai tarkastuslaitoksen on ICS-tarkastajilta huomaamatta jääneiden noudattamatta jättämistapausten lukumäärän sekä säännösten noudattamatta jättämisen syytä ja luonnetta koskevan tutkimuksen tulosten perusteella arvioitava, onko sisäisen valvonnan järjestelmässä puutteita.
            
         
         
            3 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä tammikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 150, 14.6.2018, s. 1.